**Electronic body music**, **EBM** alebo tiež **Industrial dance** je hudobný žáner, ktorý kombinuje prvky industriálnej hudby a elektronickej tanečnej hudby. Objavil sa na začiatku roku 1980 a ovplyvnil industriálne skupiny ako Throbbing Gristle, Cabaret Voltaire, Clock DVA európske synthpunkové skupiny ako DAF, Liaisons Dangereuses, Portion Control a elektronickú hudbu skupiny Kraftwerk.

Charakteristika
---------------

Od svojho vzniku bol štýl charakterizovaný tvrdými a riedkymi elektronickými beatmi, čistým spevom, výkrikmi, vrčaním s dozvukmi a echo efektmi s opakujúcimi sa linkami sekvencera. V čase vzniku tohto žánru hrali dôležitú úlohu syntetizátory ako Korg MS-20, Emulator II, Oberheim Matrix a Yamaha DX7. Typické EBM rytmy sú založené na 4/4 beatoch, hlavne s niekoľkými menšími synkopáciami pripomínajúcimi štruktúru rockového rytmu.

História
--------

### Electro-industrial

*Bližšie informácie v hlavnom článku: Electro-industrial*
Electro-industrial je výsledok spojenia EBM a Industriálnej hudby, ktorý vznikol v strede 80-tych rokov. Kým EBM má minimálnu štruktúru a čistú výrobu, electro-industrial má hlboký, zložitý a vrstvený zvuk obsahujúci prvky ambient industrialu. Tento štýl propagovali najmä Skinny Puppy, Front Line Assembly, a wumpscut:. V polovici 90-tych rokov sa zo žánru vytvorili odnože aggrotech a dark electro.

### Futurepop

Futurepop je derivačnou formou žánru EBM, ktorý sa vyvinul koncom 90-tych rokov s umelcami VNV Nation a Apoptygma Berzerk. Termín „futurepop" bol vytvorený spevákom skupiny VNV Nation Ronanom Harrisom. Scéna rástla začiatkom 21. storočia vďaka umelcom ako And One, Assemblage 23, Ayria, Colony 5, Covenant, Icon of Coil, Neuroticfish, Rotersand, a Seabound, ktorí tvorili alebo začínali integrovať prvky žánru do svojej hudby.

Futurepop si zachováva niektoré prvky, ktoré sú známe z EBM a industriálnej hudby vrátane výrazných použití samplov a absencia vokálnych úprav, ktorá je populárna v iných formách elektronickej hudby. Okrem toho obsahuje tiež vplyvy synthpopu (napríklad štruktúra piesne a vokálny štýl) a uplifting trance (grandiózne syntetizátorové melódie) s cieľom vytvoriť riadené beaty, klubovo orientovanú hudbu, ktorá je považovaná za viac tanečnú a radostnú ako EBM.

Referencie
----------

1. ↑  HARPER, Jim. *((( Music for a Slaughtering Tribe > Overview )))* [online]. allmusic, 14. január 1997, [cit. 2010-05-19]. Dostupné online.
2. ↑  Nancy Kilpatrick, *The goth bible: a compendium for the darkly inclined* , St. Martin's Griffin, 2004.
3. ↑   *Being a little bit productive* [online]. Sorted magAZine, 2002. Dostupné online.
4. ↑   *Assemblage 23 - I've never been fond of the 'future pop' moniker* [online]. Side-Line Magazine, 2009. Dostupné online.
5. ↑   *Review :: Frozen Plasma - Monumentum* [online]. ReGen Magazine, 2010. Dostupné online. [nefunkčný odkaz]
6. ↑   *Review :: Endanger - Addicted to the Masses* [online]. ReGen Magazine. Dostupné online. [nefunkčný odkaz]

Pozri aj
--------

* Zoznam elektronických hudobných žánrov
* New Beat

Externé odkazy
--------------

* "20 best: industrial & EBM." Fact magazine article.
* "Electronic body music on Avant-Avant"

Zdroj
-----

*Tento článok je čiastočný alebo úplný preklad článku Electronic body music na anglickej Wikipédii (číslo revízie nebolo určené).*